Rasha da Iran na neman mafita ga rikicin Siriya | Siyasa | DW | 02.11.2017
Rasha da Iran na neman mafita ga rikicin Siriya
Shugabanin kasashen Rasha da Iran da Azerbaijan sun tattauna kan batutuwa da suka shafi tattalin arziki da samar da tsaro a yankin da ma samar da mafita a rikicin Siriya.
Bayan zama da shugabanin uku suka yi sun kuma yi jawabi ga manema labarai a birnin Tehran, shugabannin Hassan Rouhani na Iran mai masaukin baki da Vladimir Putin na Rasha da Shugaban Azerbaijan Ilham Aliyev sun baiyana cewa hadin kan da aka samu tsakanin kasashen uku ya taimaka wajen yaki da ta'addanci a yankin.
A jawabinsa shugaban Iran hassan Rouhani ya ce sun tattauna dangantaka tsakanin kasashen uku da rawar da suke takawa ta fuskar tsaro, Iran da Rasha na aiki wajen yaki da 'yan ta'adda da kokarin samar da zaman lafiya a Siriya. Ya kara da cewa suna aiki da Rasha da Turkiya wajen ganin tattaunawar Astana ta dore.
A nasa bangaren shugaba Putin ya ce babu wata kasa daya tilo da za ta iya tunkarar matsaloli irin na Siriya don samun mafita face ta nemi abokan hadin gwiwa.
Iran da Rasha dai na zama manyan kawaye ga Shugaba Bashar al-Assad yayin da Amirka da Turkiya da sauran kasashen Larabawa ke mara baya ga 'yan tawaye da ke kokarin ganin bayansa. Sai dai dukkanin kasashen na da abokin gaba guda wato kungiyar IS.
Da ya koma ta fuskar tattalin arziki shugaba Putin ya ce Rasha da Iran da Azerbaijan manya ne kan albarkatun mai da ake hakowa duk da cewa ba suna gasa ba ne, amma suna hada kai cikin kungiyar kasashe da ke fitar da albarkatun man fetir (OPEC) da kuma kasashen da ba mambobi ba.
Rahoto kan kawancen Rasha da Iran da Azerbaijan
Kwanan wata 02.11.2017
Rahotanni masu dangantaka Guguwar Neman Sauyi, Iran, Vladimir Putin
Muhimman kalmomi Putin, Hassan Rouhani, Aliyev, Russia, Iran, Astana, Siriya
Permalink https://p.dw.com/p/2mu1a
Taron Iran na tattauna makomar Siriya 07.09.2018
Shugabannin kasashe uku na Iran da Rasha da Turkiyya sun fara taron koli kan makomar yankin Idlib na Siriya, yankin da ke zama sauran tungar 'yan tawaye masu adawa da gwamnatin ta Siriya.
Rasha da Turkiya da Iran za su gana kan Siriya 16.11.2017
Shugabannin za su gana da Putin a gidansa da ke Sochi inda za su tattauna ci gaban da ake samu a Siriya da ma lamuran da ke faruwa a yankin.
Iran ta jaddada hadin kai mai karfi da kasashen Rasha da Siriya 10.04.2017
Gwamnatin Iran ta ce harin da Amirka ta kai a Siriya ya nuna gazawarta a filin daga, kuma harin ya dagula tattaunawar samar da zaman lafiya.